Ze wissen menklichem: ✳ nachdem und sich denn spenn unnd irrungen zwùschen den wolgepornen, erwirdigen frowen, ✳ fro Appollonien, von gotes gnaden
aͤbbtissin, unnd gmeinem convent des gotshus Kùnigsvelden, ✳ ùnnsren gnaͤdigen frowen, an einem unnd Hansen Rosten, bugern ze Brugg, wiland Mùllern, ze Dietfurt, am andern teil
erhept, ✳ us ursachen, ✳ das die vermelten, ùnser gnaͤdig frowen ✳ vermeindt haben, ✳ nach dem ✳ unnd si zu der gemelten mùli ze Dietfurt, ✳ die der gemelt Rost vormals von inen erkoft
hete, ✳ wider gestanden sien, ✳ habind si ✳ die selbigen mùli ✳ im mercklichem unbuw ✳ und besonderlich hundert guldin schwecher, ✳ dann sie vor gesin wàr. ✳ desglichen: nach dem
und der gemelt Hans Rost ✳ inen hundert und sechs und sechtzig mùt kernen ✳ usstendiger zins schuldig gewesen, ✳ die inen daran nit mer dann einsundachtzig mùt kernen worden.
unnd zu letst: so habe der selbig Rost ✳ si in iro eignen matten mit sinem vich ùbertriben, ✳ des unbedacht, ✳ das im soͤlichs durch irn hofmeister verpoten sie. ✳ deshalb si erstatung
umb den gemelten unbuw, ✳ och um̄ die ùbrigen usstendigen zins und umb den empfangnen schaden des ùbertribens ✳ begert haben. zù soͤlichem aber der gemelt Rost, ✳ sin
antwort ✳ unnot hie ze beschriben, ✳ erscheint und sich hin wider zu den selben ùnnsern gnaͤdigen frowen erklegt hat, namlich umb fùnfundviertzig guldin, im bi dem
kof der mùli, obgenant, ✳ usstendig, ✳ darzu umb vier hundert tagwa von des wuͦrs wegen, desglichen umb fùnfundzwentzig pfund haller, ✳ die si im bi fuͦrung etlicher schwaͤren hoͤltz
schuldig wàren, ✳ und zu letst umb fùnfundzweintzig mùt kernen, ✳ dero er in siner mùli schaden empfangen, ✳ von wegen das si im ✳ denen von Brugg hùldung ze thuͤn ✳ verpoten heten ꝫc̃ꝭ,
mit verantwortüng, red, widerred und mit vil anndern worten, nit not hie ze melden. ✳ also wir, hienachbenenten Heinrich Hùnemberg, altschuldheiss der stat Baden, in Ergoͤw, obman diser sach, ✳ Hans Albrecht von Mùlinen, Gilg Schoͤn, vogt ze Schenckenberg, und Heini Meyer, undervogt ze Birmistorf, als zusàtz ùnnser gnaͤdigen frowen von
Kungsvelden, unnd Lienhart Grùlich, schuldheis, ✳ Jos Steffan und Hans Reif, burgere und des rats zu Brugg, als zusetz des gemelten Hansen Rosten, ✳ nach dem wir die vermelten spenn und die vorgenanten artikel, ✳ red unnd widerred gehoͤrt haben, wir in soͤlich spenn und irrungen ✳ gùtlich gegriffen ✳ unnd uf beider parthien fry bewilligung, ✳ so zu beider sidten mit wissenhafter taͤding in der guͦtlicheit bericht und versùndt, ✳ uf form und in meinung, wie hernach stat: des ersten, das Hans Rost
zu den obgenanten ùnnsren gnàdigen frowen von wegen der gemelten mùli ze Dietfurt und irn rechten und zugehòrden, darzu och ✳ von wegen der oben anzognen
siner artikeln unnd aller andern bisher verloffnen sachen, ✳ die selben mùli wenig oder vil, ✳ klein oder gross beruͦrende, ✳ enkein ansprach, ✳ gerechtikeit, vordrüng ✳ noch beclagung niemer mer haben noch gewinnen, ✳ besonder sich der selben mùli mit irn rechten ✳ und zugehoͤrden, ✳ und darzu sich der obgeschribnen ✳ und aller andern
bis uf hùt dat ✳ ergangen artikeln, ✳ zusprùchen und gerechtikeiten, die gemelten muli beruͤrende, ✳ oder darus vil ald wenig fliessende, ✳ es sie oben gemelt oder nit, ✳ gar
nichts usgenomen ✳ noch hin dan gesetzt, ✳ so er zu den gemelten fro abbtissin und convent bisher ✳ gehept hete, oder er ald sin erben hinfùr zu einnichen ziten haben
oder gewinnen moͤchten, ✳ wie sich das jemer verfuͦgte, ✳ des alles gmeinlich und besonderlich ✳ verzichen, entzichen unnd entsagen ✳ si dero fry, quit, ✳ ledig und los,
zellen, ✳ sagen und kùnden soͤll, ✳ als dann der gemelt Hans Rost sich des alles, ✳ also wie obstat, ✳ jetzo vor ùns verzigen und entzigen ✳ und den widerteil dero fry,
quit, ledig unnd los gesagt hat, ✳ in aller mass, wie obbegriffen ist, fùr sich unnd all sin erben. dagegen so soͤllen die obgemelten ùnnser gnàdig frowen
aͤbbtissin und convent sich des obgemelten anzugs der hundert guldin fùr unbùw, desglichen der anclegten, usstendigen zins ✳ und der schaͤden des ùbertribens,
unnd darzù in gmein und besonder aller irer ansprachen und gerechtikeiten, ✳ so si zu dem gemelten Rost oder sinen erben der gemelten mùli halb jetzo haben,
oder hinfuͦr gewinnen mòchten, ✳ och verzichen und entfròmbden und zu dem allem ✳ dem vorgemelten Hansen Rost zweintzig guldin Rinsch in gold ✳ also bar geben
und bezaln, und damit die obvermelten ✳ und all ander ✳ gewesen spenn und irrungen ✳ zu frùntlichem suͦn abgestelt, ✳ vernicht, tod und ab heissen und sin soͤllen, ✳
soͤlich verzichung also von stunden geschechen, und dem nach von den genanten unnsren gnaͤdigen frowen der Rost dero jetzgemelten zweintzig guldin Rinscher
in guͦtem bereitem gold, also bar gewert und bezalt ist. dis entscheidung haben beid parthien, namlich unser gnàdig frowen sampt irem hofmeister, bi ir
wirdi geredt und der Rost bi sinen waren trùwen an eins geschworn eids stat gelobt, das alles, so obstat war und stet, in ewig zit ze halten fùr si, beid pathien, und all ir erben und nachkomen, alles getrulich und on gevârd zu urkund ✳ und och von ùnser, der obgenanten zusaͤtzen, ✳ bit wegen, so hab ich, obberuͤrter Heinrich Hùnenberg, der obman der vormelten ùnsren gnaͤdigen frowen, ✳ uf iro beger disen brief mit minem angehenckten insigel, doch den zu saͤtzen, mir und
ùnsern erben in alweg on schaden, ✳ versigelt geben mentag morndes nach dem sontag quasi modo genti, nach Christs gepurt viertzehen hundert nuntzig und zwen jar.